The Times

Ajalugu

The Timesi asutas 1. jaanuaril 1785. aastal John Walter, ajaleht alustas nimega The Daily Universal Register. Oma praeguse nime sai leht kolm aastat hiljem 1788. aastal. Alguses kirjutati ajalehes peamiselt tüpograafiast, sest Walter oli sellest sel ajal huvitatud. Mõne aastaga lisandus aina enam uudiseid ja tähelepanekuid.
Pikalt anti The Timesi edasi põlvest-põlve. John Walteri poeg John Walter II asus väljaannet juhtima 1803. aastal ning tema poeg John Walter III võttis juhipositsiooni üle 1848. aastal. 1908. aastal ostis raskustes oleva lehe ära Alfred Harmsworth. Järgmisena ostis väljaande ära 1922. aastal John Jacob Astor. 1967. aastal müüdi leht kanadalasele Roy Thompsonile. Peale teda ostis The Timesi ära 1981. aastal Rupert Murdochile kuuluv News International.
Ajaleht kasutas mitmete tähtsate figuuride, kes töötasid poliitikas, teadusvaldkonnas ja kirjanduses, toetust, mis aitas lehel kiirelt mainet tõsta. Pikalt polnud The Timesil alguses ka konkurente ning see oli oma aja kohta väga suur väljaanne, mis võimaldas hea informatsiooni eest heldelt tasuda ning ka häid palku maksta.
Väljaande sõsarleht The Sunday Times hakkas ilmuma 1822. aastal. Algusest peale on kahel lehel olnud erinev toimetus.
The Times hakkas esiküljele lugusid printima alles 1967. aastal, kui lehe ostis ära Roy Thompson. Enne seda olid esiküljel reklaamid, mis olid enamasti suunatud Briti jõukamale elanikkonnale.
Väljaannet ei trükitud 1978. ja 1979. aastate vahel peaaegu terve aasta töövaidluse tõttu. Tollane omanik Roy Thompson soovis töökohti koondada, sest ei suutnud kahte lehte ülal hoida.

Lugejaskond

Väljaandel on igapäevaseid lugejaid kokku 1,13 miljonit. Erinevate uuringute kohaselt on The Timesi lugejaskond peamiselt jõukas, informeeritud, mõjukas, tähelepanelik. 91% lugejatest leiab, et elukestev õpe on oluline. Ajaleht on juhtival kohal Briti äriklassi seas.
Päevas müüakse The Timesi üle 400 000 eksemplari. Selles osas edastavad väljaannet 2019. aastal The Sun, The Daily Mail, The Sunday Times ja Daily Mirror.

Times 2/ T2

Times 2 on The Timesi peamine lisaväljaanne, mis sisaldab erinevaid elustiili kolumne. 2005. aastal alustas lisaväljaanne uuesti suunates end naistele. Times 2 on näiteks tänapäevane moraali kolumn, kuhu lugejad saavad kirjutada küsimusi moraali kohta, eelkõige uurida, kas nad elavad moraalselt. Siiski on lisa endiselt populaarne ka meeste seas, sest Times 2 leiab sudoku ja ristsõna.

Crème

Crème on lisaväljaanne sekretäridele, assistentidele ja kõigile teistele, kes töötavad administreerivatel positsioonidel. Assisteerivatel ametipostidel olevad inimesed loevad lisaväljaannet isegi rohkem kui The Guardiani või The Evening Standardit.

The Times Magazine

The Times Magazine tuleb kaasa laupäevase ajalehega. Ajakirjas on palju erinevaid kolumne kuulsustest, elustiilist, moest, toidust ja majapidamisest. Ajakirja on kolumni kirjutanud näiteks Gordon Ramsay, kes on üks Briti kuulsamaid ja tunnustatumaid kokki.

The Knowledge

The Knowledge sisaldub laupäevases ajalehes ning seal on informatsiooni meelelahutuse, televisiooni ja raadio kohta. Lisaväljaanne pakub informatsiooni erinevate ürituste kohta, näiteks kontsertite, teatrietenduste, ooperite ja muuseumide ürituste kohta.

Body and Soul

Body and Soul on samuti laupäevase ajalehe vahel ning kujutab endast nädalast teejuht tervislikuma elustiili suunas.

Times New Roman font

1929. aastal palkas The Times tüpograaf Stanley Morisoni arendamaks ajalehele uut fonti. Selle ajendiks olid Morisoni enda sõnad, kui ta väitis, et lehe font on ajast maha jäänud. Koostöös Victor Lardentiga arendati välja Times New Roman. Uuel fondil oli mitmeid eeliseid: disainituna ajalehele oli see kitsam ning mahutas ühe lehekülje peale rohkem teksti. Samuti oli uus font kergemini loetav. Selle populaarsus kasvas kiiresti igapäevaselt ajalehes kasutamise tõttu. Times New Roman võeti hiljem kasutusele ka mitmetes teistes väljaannetes.